Príloha č. 5

Obchodné podmienky dodania predmetu zákazky – návrh zmluvy Zmluva o Dielo č. .......................

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov v spojení s ust. § 3 ods. 4 zák. č. 343/2015 Z. z. o verejnom obstarávaní a o zmene a doplnení niektorých zákonov

medzi

1. Objednávateľom: Psychiatrická nemocnica Veľké Zálužie

So sídlom: Rínok 334/48, 95135 Veľké Zálužie

Zastúpením: MUDr. Henrich Grác – riaditeľ

IČO: 00607274

DIČ: 2021103172

(ďalej ako „Objednávateľ“)

a

1. Zhotoviteľom:

So sídlom:

Zastúpením:

Bankové spojenie:

IČO:

DIČ:

IČ DPH:

E mail:

Tel:

Zapísaný v OR OS

(ďalej ako „Zhotoviteľ“)

**Článok I.**

**Predmet zmluvy**

Zhotoviteľ sa zaväzuje vykonať pre Objednávateľa na vlastnú zodpovednosť a v rozsahu a za podmienok dohodnutých v tejto Zmluve dielo: :„Rekonštrukcia strechy chaty“ – Priehrada 217, 960 01 Zvolen (ďalej len „dielo“). Rekonštrukcia bude realizovaná v zmysle opisu predmetu obstarávania a výkazu výmer. Podrobný rozsah dodávok a prác je uvedený v rozpočte stavby, ktorý je neoddeliteľnou súčasťou tejto zmluvy a tvorí Prílohu č. 1 cenová ponuka – výkaz výmer s rozpisom prác.

1. Objednávateľ sa zaväzuje Dielo prevziať a zaplatiť za zhotovené Dielo dohodnutú cenu vo výške a spôsobom tak, ako určuje táto Zmluva.
2. Dielo bude Zhotoviteľom vykonaná v súlade so zodpovedajúcimi technologickými a odbornými postupmi.

**Článok II.**

**Doba trvania zmluvy a ukončenie zmluvy**

1. Zmluva sa uzatvára na dobu určitú, v trvaní odo dňa jej podpisu oboma zmluvnými stranami najneskôr do ...........odo dňa protokolárneho odovzdania staveniska.
2. Zmluvné strany sa dohodli, že Zmluva zaniká:
3. uplynutím doby, na ktorú bola dojednaná,
4. na základe písomnej dohody zmluvných strán,
5. jednostranným odstúpením v súlade s touto Zmluvou a/alebo s príslušnými ustanoveniami Obchodného zákonníka.
6. Objednávateľ a Zhotoviteľ sú oprávnení odstúpiť od Zmluvy len v prípade, ak niektorá zo zmluvných strán poruší dohodnuté zmluvné povinnosti a v lehote určenej v písomnej výzve nezjedná nápravu. Účinky odstúpenia nastanú dňom, keď prejav vôle jednej zmluvnej strany o odstúpení bude doručený druhej zmluvnej strane.

**Článok III.**

**Cena a platobné podmienky**

1. Cena za Dielo ako cena konečná, je stanovená na základe cenovej ponuky Zhotoviteľa, podľa zák. č. 18/1996 Z. z. o cenách v znení neskorších predpisov a vyhl. č. 87/1996 Z. z., ktorou sa vykonáva zákon o cenách v znení neskorších predpisov vo výške ........................................,-EUR bez DPH (slovom ................................eur........centov) a zahŕňa všetky náklady na zhotovenie Diela.

Cena celkom ...................v EUR s DPH.

1. Podrobná špecifikácia ceny za dielo s uvedením kvalitatívnych a dodacích podmienok je uvedená v Prílohe č. 1 tejto zmluvy rozpočet– výkaz výmer, ktorá tvorí neoddeliteľnú súčasť tejto Zmluvy.
2. Zhotoviteľ potvrdzuje, že správne vyhodnotil a ocenil všetky práce, ktoré sú nevyhnutné pre riadne splnenie tejto zmluvy a že pri stanovení ceny uvedenej v tejto Zmluve:

a) oboznámil sa s miestom vykonania prác,

b) preveril miestne podmienky na stavenisku,

c) zahrnul všetky technické a dodacie podmienky do kalkulácie cien v rozsahu uvedenom v tejto zmluve,

d) v dohodnutých zmluvných podmienkach sú uplatnené všetky požiadavky na riadne splnenie Diela.

1. Cena za dielo uvedená v bode 3.1 zahŕňa všetky vykázané a ocenené práce a dodávky, odborné posudky, vyjadrenia, skúšky a ďalšie súvisiace práce, ktoré budú potrebné pri realizácii diela, alebo potrebné k prevzatiu Diela a jeho odovzdaniu do užívania.
2. Cena dohodnutá v bode 3.1 kryje náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy a súťažných podkladov, a to najmä:

a) technicko-kvalitatívnych parametrov uvedených v:

- technických normách a predpisoch platných na území SR,

- normách a technických podmienkach uvedených súťažných podkladoch,

b) podmienok realizácie Diela ak sú potrebné:

- vybudovanie, prevádzka, údržba a vypratanie zariadenia staveniska,

-vykonanie kontrolných a preukazných skúšok materiálov, prvkov, strojov, zariadení a konštrukcií, s výnimkou prípravy a vykonania komplexného vyskúšania a garančných skúšok,-náklady na odvoz a poplatky za uloženie prebytočného materiálu a stavebnej sute,

- náklady na odvoz prebytočného materiálu,

- náklady na osvetlenie staveniska a jednotlivých pracovísk,

- náklady na stráženie staveniska a stavby,

- náklady súvisiace s bezpečnosťou a ochranou zdravia pri práci počas výstavby,

- náklady na zaistenie bezpečnosti technických zariadení počas výstavby,

- náklady vynaložené na požiarnu ochranu v priebehu výstavby,

- náklady na vlastnú vodorovnú a zvislú dopravu,

- náklady na zabezpečenie vykonávania stavebných prác v nepriaznivom počasí,

- náklady na udržiavanie čistoty a poriadku na stavenisku a v jeho bezprostrednom okolí,

- náklady spojené s vypracovaním plánu užívania verejných prác,

- náklady spojené s vyplnením skúšobným a kontrolným plánom podľa § 13 zákona č. 254/1998 Z. z. o verejných prácach s potvrdením o vykonaných skúškach a kontrolách.

1. Zhotoviteľ sa nemôže dovolávať a uplatňovať nároky na zvýšenie ceny diela z dôvodu realizácie naviac prác v prípadoch:

a) vlastných chýb,

b) nepochopenia súťažných podkladov,

c) nedostatkov riadenia a koordinácie činnosti pri príprave a realizácii diela,

d) nedostatočnej prípravy projektu,

e) výšenia cien dodávok a prác pre stavbu, okrem prípadov riešených v tejto Zmluve.

1. Ako podklady pre ocenenie diela, z ktorých vyplýva rozsah prác a charakteristické špecifikácie dodávok, boli predložené súťažné podklady s výkazom výmer.
2. Ak Zhotoviteľ neocenil niektorú položku v rozpočte alebo zmenil jej množstvo oproti výkazu výmer, má sa za to, že cenový rozdiel je zahrnutý v iných sadzbách a cenách ostatných položiek ponukovej ceny Zhotoviteľa, a preto nemá nárok na úhradu.
3. Objednávateľ je oprávnený v priebehu realizácie Diela redukovať rozsah prác, prípadne zámenu materiálov oproti predmetu diela v súťažných podkladoch v rozsahu, ktorý je v súlade so zákonom o verejnom obstarávaní.
4. Objednávateľ je oprávnený i v priebehu realizácie Diela požadovať zámeny materiálu a Zhotoviteľ je viazaný na tieto zmeny pristúpiť. Požiadavky na zámenu materiálu musia byť predložené písomnou formou. Zhotoviteľ má právo na úhradu preukázateľných nákladov vynaložených na zabezpečenie pôvodne uvažovaného materiálu pre zhotovenie diela, pokiaľ k zámene dôjde až počas zabudovávania materiálov. Uvedené skutočnosti musia byť odsúhlasené zástupcom Objednávateľa oprávneného na jednanie vo veciach technických uvedených (doplní sa meno).
5. Bez písomného súhlasu Objednávateľa nemôžu byť pri realizácii Diela použité iné materiály a zariadenia. Zhotoviteľ zodpovedá za to, že pri realizácii Diela nepoužije materiál, o ktorom je v dobe jeho zabudovania známe, že je škodlivý, resp. je po záručnej dobe, alebo vykazuje iné vady a nedostatky.
6. Zmluvné strany sa dohodli, že zálohové platby ani platbu vopred Objednávateľ neposkytne. Úhrada ceny za Dielo vo výške 100% sa uskutoční po prevzatí Diela Objednávateľom, bez vád a nedorobkov, t. j. podpísaním protokolu o odovzdaní a prevzatí Diela oboma zmluvnými stranami, formou prevodu na bankový účet Zhotoviteľa na základe faktúry, ktorej splatnosť je dohodnutá v lehote do 30 dní odo dňa doručenia faktúry Objednávateľovi.
7. Faktúra musí spĺňať všetky náležitosti daňového dokladu. V prípade, že faktúra bude obsahovať nesprávne alebo neúplné údaje, Objednávateľ je oprávnený ju vrátiť a Zhotoviteľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.
8. Zhotoviteľ Diela je povinný vystaviť faktúru za zhotovenie Diela najneskôr do piateho pracovného dňa v mesiaci, nasledujúceho po dni zhotovení Diela.

**Článok IV.**

**Zodpovednosť za vady**

1. Zhotoviteľ zodpovedá, že Dielo nemá v čase jeho odovzdania a prevzatia žiadne vady, ktoré by znižovali jeho hodnotu alebo schopnosť jeho využitia.
2. Záručná lehota na dielo je (60) mesiacov a začína plynúť dňom podpísania protokolu o odovzdaní a prevzatí Diela oboma zmluvnými stranami. V prípade oprávnenej reklamácie sa záručná lehota predlžuje o čas, počas ktorého bola vada odstraňovaná.
3. Zhotoviteľ sa zaväzuje bezplatne odstrániť oprávnené reklamácie vád Diela bez zbytočného odkladu, najneskôr však v lehote do (24) hodín od písomného uplatnenia reklamácie.

**Článok V.**

**Zmluvné pokuty a úroky z omeškania**

1. Zmluvné strany sa dohodli na zmluvných pokutách :

a) Ak Zhotoviteľ nesplní svoj záväzok dodať Dielo v dohodnutom termíne, zaplatí Objednávateľovi zmluvnú pokutu vo výške 0,5% z dohodnutej ceny Diela za každý deň omeškania.

b) Ak je Objednávateľ v omeškaní so splnením peňažného záväzku, alebo jej časti, je povinný zaplatiť Zhotoviteľovi úroky z omeškania vo výške 0,5% z nezaplatenej sumy za každý deň meškania.

1. Ustanoveniami o zmluvnej pokute nie je dotknutý prípadný nárok na náhradu škody, ktorá vznikne niektorej zo zmluvných strán porušením dohodnutých zmluvných povinností.

**Článok VI.**

**Osobitné ustanovenia**

1. Každá zo zmluvných strán sa zaväzuje menovať kontaktnú osobu, ktorá bude organizačne zabezpečovať všetky činnosti súvisiace s plnením podľa tejto Zmluvy.
2. Kontaktnou osobou za Objednávateľa je (doplní sa).
3. Kontaktnou osobou za Zhotoviteľa je (doplní sa).
4. Zmluvné strany sa zaväzujú bez zbytočného odkladu navzájom si oznamovať všetky informácie, ktoré by mohli mat' vplyv na riadne plnenie tejto Zmluvy.

**Článok VII.**

**Záverečné ustanovenia**

1. Práva a povinnosti touto Zmluvou zvlášť neupravené sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky.
2. Zmluvu je možné meniť a dopĺňať iba písomnými dodatkami po dohode obidvoch zmluvných strán.
3. Zmluva sa vyhotovuje v štyroch vyhotoveniach s platnosťou originálu, pričom Objednávateľ dve vyhotovenia a Zhotoviteľ dve vyhotovenia.
4. Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v zmysle zákona č. 546/2010 Z. z., ktorým sa dopĺňa zákon č. 40/1964 zb. Občiansky zákonník v znení neskorších predpisov a ktorým sa menia a dopĺňajú niektoré zákony.
5. Zmluvné strany vyhlasujú, že Zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
6. Neoddeliteľnou súčasťou Zmluvy je príloha č.1, ktorou je cenová ponuka s výkazom výmer s rozpisom prác.

Vo Veľkom Záluží, dňa ................... V ................... dňa ...................

**Objednávateľ: Zhotoviteľ:**

................................................. .................................................

MUDr. Henrich Grác

riaditeľ